Elisabeth Rasekoala

Elisabeth Rasekoala (Nigeria, 1960) ingeniari kimikoa da, zientziaren dibulgatzailea, energiaren nazioarteko garapenean aditua eta afrikar aktibista. Horrez gain, African Gong-eko (Afrikan Zientzia eta Teknologia Ezagutzera Emateko Sare Panafrikarra) lehendakaria ere bada.

 Ibilbide profesionala 

Bi hamarkadatan Europan, Afrikan eta Amerikan industria petrokimikoaren arloan lan egin zuen. Esperientzia horren ondorioz, "zientziaren mundua blaitzen zuen ikuspegi maskulino, zuri eta eurozentrikoaz jabetu zen", eta STEM hezkuntzan aniztasunaren, gizarteratze soziokulturalaren eta genero-berdintasunaren alde inplikatzera eraman zuen. Inplikazio horrek hiru fronte izan ditu: ikerketa, African Gong bezalako erakundeen lidergoa eta NBE, Europako Batzordea edo Afrikako Batasuna bezalako nazioarteko erakundeen aholkularitza.

Komunikazio zientifikoari buruzko diskurtsoan klima-aldaketaren arazoak sartzea sustatzen ere lan egin du.

 Aintzatespenak 
2019an Nat saria irabazi zuen Afrikan zientziaren dibulgazioan, ikaskuntzan eta praktikan aniztasunaren, gizarteratze soziokulturalaren eta generoaren alde egindako borrokagatik.

 Erreferentziak 

 Kanpo estekak 

Kategoria:Nigeriako zientzialariak
Kategoria:Emakume ingeniariak
Kategoria:Emakume zientzialariak
Kategoria:Zientzia dibulgatzaileak
Kategoria:Nigeriako emakumeak